kardosdrur/scandi-wiki huggingface dataset:
Jacob Møller

Jacob Møller (født 27. december 1839 i Grenaa, død 17. juli 1915 i Hadsund) var en dansk købmand, grossist og bryggeriejer. Han blev gift i 1865 med Ane Marie Christine Lehd. Jacob Møller var en en dygtig handelsmand, han var bl.a. formand for Hadsund Boger- og Grundejerforening og meddirektør i Hadsund Bank, og han blev efter Hadsund Kirkes opførelse medlem af den første kirkebestyrelse. 

Han flyttede til Hadsund i 1865, hvor han drev købmandshandel i Nørregade 1. I 1867 købte han gården Bertelshøj, og i 1868 købte han nabo gården Aagaardestedet. På Bertelshøj opførte han sin købmandsgård Jacob Møllers Gård i 1878. I Aagaardestedet oprettede han et bryggeri, som senere blev kendt som Hadsund Bryggeri.

Jacob Møllers søn Svend Møller oprettede et hotel i Storegade 36, ved navn Møllers Hotel, Jydegården. I forstuen var der købmandshandel og senere isenkram og manufaktur.

I 1908 byggede han en villa som bolig, den har fået navnet Jacob Møllers villa.

Ane Marie Christine Lehd døde i 1880'erne og blev begravet på Visborg Kirkegård, men blev flyttet til Hadsund i 1899 til et familiegravsted, Jacob havde købt på Hadsund Kirkegård.

Jacob Møller døde i 1915 og ligger begravet sammen med sine børn og sin kone.

Jacob Møller skænkede blandt andet byggegrunden til Hadsund Kirke. Han har også givet navn til Jacob Møllersgade i Hadsund.

Hadsund Bryggeri 
På Møllers bryggeri blev der brygget Hadsund Hvidtøl, Hadsund Påskehvidtøl, Hadsund Bord-Øl, Hadsund-Øl og Hadsund Jule-Øl. Hadsund Bryggeri blev overtaget af Carlsberg i 1970'erne og var i drift frem til 1976, da det bukkede under i konkurrencen med de store bryggerier. Bygningerne, der rummede øl- og mineralvandsfremstilling, blev revet ned i 1978. Hadsund Jule Hvidtøl bliver stadig lavet; den kendes i dag som Jule Hvidtøl Ceres.

Kilder 

Personer fra Grenaa
Personer fra Hadsund
Kongeriget Navarra

Kongeriget Navarra (; ;  oprindeligt Kongeriget Pamplona) var et kongerige fra 824 til 1620. Det lå i den nordøstlige del af den Iberiske halvø, nogenlunde hvor den nuværende spanske region Navarra ligger i dag. Hovedstaden var Pamplona.

Kongeriget opstod, da den baskiske leder Íñigo Arista blev konge omkring 824 for at lede et oprør mod frankerne. Kongeriget havde sin storhedstid under kong Sancho 3. af Navarra for at begynde at gå i opløsning i løbet af 1500-tallet. Den sydlige del blev indlemmet i Kongeriget Aragonien i 1512. Den lille nordlige og sidste selvstændige del af kongeriget blev indlemmet i Kongeriget Frankrig i 1620.

Se også 
 Navarras monarker

Navarra
Navarra
Navarra
Navarra
George Thorne

George Louis Elliot Thorne (født 4. januar 1993 i Chatham, Kent, England) er en engelsk fodboldspiller, der spiller som midtbanespiller for Derby County.

Karriere

West Bromwich Albion F.C. 
I 2005 skiftede Thorne til West Bromwichs akademi, som han spillede for i fire år, indtil han i 2010 permanent blev en del af senior førsteholdstruppen.

Han fik sin debut for klubben i 2009-10 sæsonen i 4-0 sejren over Sheffield Wednesday. Med hans 16 år og 328 dage blev Thorne den yngste spiller nogensinde til at debutere for klubben. Den tidligere rekordholder var Bobby Hope der havde rekorden siden 1960.

I januar 2010 skrev Thorne under på sin første professionelle karriere.

Udlån til Portsmouth F.C. 
Den 24. november 2011 blev Thorne udlejet til Portsmouth indtil den 2. januar 2012. Han fik sin debut for klubben 2 dage efter, 26. november 2011, i et opgør der endte 1-1 imod Leicester City. Men den 20. december 2011 blev Thorne og 2 andre spillere der var udlejet til andre klubber, kaldt tilbage fra deres udlån grundet nogle skader i truppen.

I midten af februar 2012 blev han igen lånt ud til Portsmouth. De så skidt ud for den unge midtbanespiller, da han den 30. marts 2012 pådrog sig en knæskade, som holdt ham ude resten af sæsonen.

Udlån til Peterborough United F.C. 
Den 21. november 2012 blev Thorne endnu en gang udlejet, denne gang til Peterborough United. Lejekontrakten udløb i januar. Han fik sin debut tre dage efter, den 24. november 2012, i 1-1 opgøret imod Ipswich Town. Thorne scorede sit første mål for klubben den 22. december 2012 i 5-4 sejren over Bolton Wanderers, og målet var hermed også Thorne's første professionelle mål i en ligakamp.

Udlån til Watford F.C. 
Den 6. januar 2013 skiftede Thorne til Watford på en lejekontrakt, der udløb den 2. januar 2014.

Derby County F.C. (lån) 
I januar 2014 blev Thorne udlejet til Derby County.

Landshold 
Thorne har indtil videre kun repræsenteret England på U16, U17, U18 og U19 landsholdende.

I maj 2010 hjalp Thorne U17 landsholdet med at vinde deres første U17 europamesterskab nogensinde. Han blev skiftet ind og kampten endte 2-1 til Thorne og co. imod Spanien.

Referencer

Eksterne henvisninger 
 Soccerbase.com | Spillerinfo
 Transfermarkt.co.uk | Spillerinfo
 Espnfc.com | Spillerinfo

Fodboldspillere fra England
Fodboldspillere fra West Bromwich Albion F.C.
Fodboldspillere fra Portsmouth F.C.
Fodboldspillere fra Peterborough United F.C.
Fodboldspillere fra Watford F.C.
Fodboldspillere fra Derby County F.C.
Nabil Fekir

Nabil Fekir (født 18. juli 1993 i Lyon, Frankrig) er en fransk fodboldspiller med algeriske rødder, der spiller som midtbanespiller for Real Betis

Klubkarriere

Olympique Lyon 
Fekir skiftede fra AS Saint-Priest til Lyon i 2011. Fekir spillede i 1 år på Lyons ungdomshold, indtil han i 2012 blev rykket op på senior. 

Han fik sin debut for senior førsteholdstruppen den 31. august 2013 i 2-1 nederlaget imod Evian Thonon, hvor han spillede hele kampen.

Referencer

Eksterne henvisninger 

 Goal.com | Spillerinfo
 Espnfc.com | Spillerinfo

Fodboldspillere fra Frankrig
Fodboldspillere fra Olympique Lyon
Personer fra Lyon
Farès Bahlouli

Farès Bahlouli (født 8. april 1995 i Lyon, Frankrig) er en fransk fodboldspiller, der spiller som midtbanespiller for Lille i Ligue 1.

Klubkarriere

Olympique Lyon 
Bahlouli skiftede til Lyon i 2004. Han spillede på klubbens ungdomshold i 9 år.

Den 12. maj 2013 fik han sin liga-debut i et 1-0 nederlag imod Paris Saint-Germain som efter kampen kunne fejre at de havde vundet Ligue 1.

Landshold 
Bahlouli har indtil videre repræsenteret Frankrig på U16, U18 og U21 landsholdende. Han har dog ikke vundet noget med landsholdene.

Eksterne henvisninger 

Fodboldspillere fra Frankrig
Fodboldspillere fra Olympique Lyon
Fodboldspillere fra AS Monaco FC
Fodboldspillere fra Lille OSC
Fodboldspillere fra Standard Liège
Personer fra Lyon
Alassane Pléa

Alassane Pléa (født 10. marts 1993 i Lille, Frankrig) er en fransk fodboldspiller, der spiller som kant for OGC Nice. Han har tidligere spillet for blandt andet Olympique Lyon og Auxerre.

Ungdomskarriere 
Pléa startede med at spille fodbold i den lokale amatørklub Ascq. Her spillede han i 4 år, indtil han skiftede til en anden amatør klub i 2008, nemlig ES Wasquehal. Han spillede her blot et år, indtil han i 2009 skiftede til Lyon. Han spillede for Lyons ungdomshold i 2 år, indtil han i 2011 permanent blev rykket op på senior truppen.

Klubkarriere

Olympique Lyon 
Pléa fik sin debut for senior-førsteholdet den 7. oktober 2012 i 1-1 opgøret imod FC Lorient.

AJ Auxerre 
Den 31. januar 2014 blev Pléa udlejet til Ligue 2-klubben AJ Auxerre.

Landshold 
Pléa har endnu kun repræsenteret Frankrig på ungdomsniveau. Han har spillet for U18 og U19 landsholdende, og spiller (pr. januar 2014) på U20 landsholdet. Han har endnu ikke vundet noget trofæ med landsholdende.

Eksterne henvisninger 

Fodboldspillere fra Frankrig
Fodboldspillere fra Olympique Lyon
Fodboldspillere fra AJ Auxerre
Fodboldspillere fra OGC Nice
Personer fra Lille
Yassine Benzia

Yassine Benzia (født 8. september 1994 i Saint-Aubin-lès-Elbeuf, Frankrig) er en fransk/algiersk fodboldspiller, der spiller som angriber for Lille.

Ungdomskarriere 
Benzia spillede i adskillige klubber som ungdomsspiller. Han startede med at spille fodbold i 2000.

Benzia spillede 2 år for Lyons ungdomshold, indtil han permanent blev rykket op på senior truppen i 2012.

Klubkarriere

Olympique Lyon 
Træner Rémi Garde rykkede Benzia op på førsteholdstruppen i 2012. Men allerede den 27. oktober 2011 havde Benzia underskrevet sin første professionelle kontrakt med klubben. Benzia fik rygnummer 25.

Den 20. maj 2012 fik Benzia sin debut for Lyon imod OGC Nice i ligaen. Dette var også hans ligadebut.

Landshold 
Benzia spiller desuden for Algeriets landshold. Han har derudover spillet for U16, U17, U18 og U19 landsholdende i Frankrig. Med U17 landsholdet spillede han bl.a. U/17 VM i fodbold i 2011.

Eksterne henvisninger

Referencer

Fodboldspillere fra Frankrig
Fodboldspillere fra Algeriet
Fodboldspillere fra Olympique Lyon
Fodboldspillere fra Lille OSC
Samuel Umtiti

Samuel Umtiti (født 14. november 1993 i Yaoundé, Cameroun) er en fransk fodboldspillere med camerounske rødder, der spiller som forsvarsspiller for FC Barcelona.

Ungdomskarriere 
Umtiti spillede i hjemlandet for amatørklubben Menival i to år (1999-2001), indtil han i 2001 skiftede til den mere kendte klub Lyon. Umtiti spillede for Lyons ungdomshold i 11 år, indtil han i 2012 permanent blev rykket op på senior truppen.

Klubkarriere

Olympique Lyon 
Umtiti blev rykket op på førsteholdet i 2012, men spillede dog et år på klubbens 2. senior. Han fik sin debut den 8. januar 2012 i en 3-1 sejr imod AS Lyon-Duchère, hvor Umtiti spillede hele kampen.

Landshold 
Umtiti spiller (pr. januar 2014) på Frankrigs U21 landshold. Han har derudover spillet for U17, U18, U19 og U20 landsholdende, som også kan ses i infoboksen til højre.

Umtiti spillede bl.a. U/17 Europamesterskabet i fodbold i 2010 med sit U17 landshold.

Referencer

Eksterne henvisninger 

 Goal.com | Spillerinfo
 

Fodboldspillere fra Cameroun
Fodboldspillere fra Frankrig
Fodboldspillere fra Olympique Lyon
Fodboldspillere fra FC Barcelona
Personer fra Yaounde
Mouhamadou-Naby Sarr

Mouhamadou-Naby Sarr (født 13. august 1993 i Marseille, Frankrig) er en fransk fodboldspiller med senegalske rødder, der spiller som forsvarsspiller for Charlton i England.

Klubkarriere

Lyon 
Sarr blev i 2012 rykket op til senior truppen. Han fik rygnummer 15.

Den 6. december 2012 fik Sarr sin debut for klubben i en Europa League kamp mod Hapoel Ironi Kiryat Shmona. Sarr scorede, og Lyon vandt 2-0.

Landshold 
Sarr har spillet for blandt andet Frankrigs U21 landshold. Herudover har han også spillet for landets U20 landshold i 2012-2013, som han spillede 8 kampe for.

Eksterne henvisninger 

Fodboldspillere fra Senegal
Fodboldspillere fra Frankrig
Fodboldspillere fra Olympique Lyon
Fodboldspillere fra Charlton Athletic F.C.
Personer fra Marseille
Anders Ångström

Anders Ångström henviser til blandt andre:

 Anders Ångström (fysiker) (1814–1874) – svensk fysiker
 Anders Ångström (meteorolog) (1888–1981) – svensk meteorolog
Medaljefordeling ved vinter-OL 2014

Medaljefordeling ved vinter-OL 2014 er en liste over nationale olympiske komitéer sorteret efter antal af medaljer vundet under vinter-OL 2014 i Sotji, Rusland, der afholdtes fra d. 7. til d. 23. februar 2014. 2856 sportsudøvere deltog ved 98 discipliner i 15 sportsgrene. Under legene blev der afsløret fem dopingmisbrugere.

Medaljerne 
Medaljerne er 100 mm i diameter, og 10 mm tykke. På forsiden er der de olympiske ringe, mens bagsiden prydes af teksten "sochi.ru 2014" samt navnet på disciplinen på engelsk. På randen står der "XXII olympiske vinterlege" på engelsk, fransk og russisk. Afhængig af metallet vejer en medalje mellem 460 og 531 gram. Medaljerne er ikke massive, idet et "kludetæppe" af polykarbonat er inkorporeret. Kludetæppet repræsenterer de forskellige kulturer og etniske tilhørsforhold, der er i den Russiske Føderation. De paralympiske medaljer har det paralympiske symbol i stedet for, og der er tilføjet blindeskrift. Der er i alt præget 1300 medaljer, og da guldmedaljerne er plateret, er der kun brugt 2,5 kg guld. 210 kg kobber og zink er brugt til bronzemedaljerne, og 490 kg sølv til guld- og sølvmedaljerne.

Medaljeoversigt 

Bemærk at både Tina Maze (Slovenien) og Dominique Gisin (Schweiz) fik guld i styrtløb for kvinder, og at både Jan Hudec (Canada) og Bode Miller (USA) fik bronze i mændenes Super-G.
Som følge af systematisk snyd med anti-doping programmet i forbindelse med vinter-OL 2014 i Sochi, Rusland fra de russiske myndigheders side har IOC nedsat en IOC Disciplinær Kommission under ledelse af den tidligere roer, schweizeren Denis Oswald. Pr. 31. december 2017 har ’’Oswald Kommissionen’’ behandlet 46 enkeltsager mod individuelle russiske idrætsudøvere der alle deltog i vinter-OL 2014. Ud af disse sager er der lukket tre sager uden yderligere tiltag, mens der i 43 tilfælde var anledning til at dømme idrætsudøverne for dopingsnyd. I alle tilfældene er resultaterne annulleret og medaljer er frataget atleterne. Den ovenstående tabel er der derfor reguleret således, at der, fra Rusland er fratrukket 4 guldmedaljer, 8 sølvmedaljer samt 1 bronzemedalje. 

Alle undtagen en af disse atleter appellerede deres forbud til Domstolen for voldgiftssport for sport. Retten vælte sanktionerne mod 28 atleter, hvilket betyder, at deres Sochi-medaljer og resultater genindføres, men besluttede, at der var tilstrækkelig bevis mod 11 atleter til at opretholde deres Sochi-sanktioner, og besluttede at udsætte høringen i 3 sager.

Kildehenvisninger

Eksterne henvisninger 

Vinter-OL 2014
2014
Udenbys Klædebo Kvarter

Udenbys Klædebo Kvarter er et matrikulært kvarter i København som blev udskilt af Klædebo Kvarter i 1813. Kvarteret omfatter i det store og hele bydelene Nørrebro og Østerbro. Området omkring havnen hører dog til Østervold Kvarter og Frihavnskvarteret.

Kvarteret blev i 1871 underopdelt i 13 roder til brug for skatteopkrævning: Blågårds Rode, Kirkegårds Rode, Havremarkens Rode, Ravnsborg Rode, Blegdams Rode, Skt. Hans Rode, Fælled Rode, Østerbros Rode, Kalkbrænderiets Rode, Øresunds Rode, Skt. Jakobs Kirkes Rode, Strandvejens Rode og Lersøens Rode.

I dag er antallet af roder væsentligt større, men roderne anvendes nu ikke længere til brug for skatteopkrævning og følger i øvrigt bydelsgrænser frem for kvartersgrænser.

Referencer 

Bydele og forstæder i København
Nørrebro
Østerbro
Hardback

Hardback (også hardcover, stift bind) er en bog med stift bogbind, permerne vil som reget være af stift pap. Ved en paperback eller billigbog er bogblokken blot indlagt i et blødt omslag.

Se også
 Biblioteksbind

Noter

Eksterne henvisninger

 Mere detaljeret behandling af moderne kommercielle indbindingsformer (en)
 "Fremstillingsprocessen kort fortalt"  og Indbundne bøger med stift bind  med mange detaljer. Fra Postpress

Bøger
Bogvæsen og boghåndværk
Berlin-Hamburgbanen

Berlin–Hamburgbanen er en tysk jernbanestrækning mellem landets to største byer, Hamborg og Berlin.

Arbejdet på banen påbegyndtes af Berlin-Hamburger Eisenbahn-Gesellschaft den 6. maj 1844, og strækningen åbnede den 15. december 1846. Banen var den længste fjernbanestrækning i Tyskland og førte fra Berlins Hamburger Bahnhof (efter oktober 1884 fra Lehrter Bahnhof) over Spandau, Neustadt (Dosse), Wittenberge, Ludwigslust og Büchen ad den allerede byggede Hamburg-Bergedorf-bane til Berliner Bahnhof i Hamburg.

I 2002-2004 udbyggedes strækningen som den første til højhastighedsjernbane (over 200 km/t) - hidtidige højhastighedsstrækninger har været nybyggerier.

I praksis er rejsetiden mellem de to byer på omkring 100 minutter. Den korteste rejsetid er i teorien på 90 minutter, men på grund af tæt trafik på strækningen kan denne tid ikke realiseres. Et forsøg med en rejsetid på 93 minutter viste sig heller ikke at være realistisk i den daglige trafik.

Fliegender Hamburger 
Fra 15. maj 1933 kørte motorvognsættet DR 877, den flyvende hamburger, mellem Berlin Lehrter Bahnhof og Hamburg Hauptbahnhof. De 286 km kørtes på 138 minutter - en tid som først blev slået i 1997 af et ICE-tog. Under 2. verdenskrig blev DR 877 kørt i remise og kom efter krigen til andre strækninger, indtil det endelig toges ud af drift i 1957.

Referencer 

Jernbanestrækninger i Tyskland
Bølle-Bob (film fra 1998)

Bølle-Bob er en dansk musicalfilm fra 1998, som er instrueret af Victor Marcussen og baseret på Gunnar Geertsens musical af samme navn.

Medvirkende
 Anders Sund - Bølle Bob
 Monica Bitsch - Smukke Sally
 Christine Buchart - Lisemette
 Mikkel Christiansen - Kent
 Amalie Dollerup - Sara
 Niels Ellegaard - Blom
 Phillip Faber - Leslie
 Sune Geertsen - Kalle
 Anne Bruun Grønbæk - Gerda
 Paul Hagen - Sjokke
 Lulu Jacobsen - Didde
 Jan Linnebjerg - Iversen
 Henrik Lund - Mads
 Sasia Mølgaard - Smut
 Li Juel Mortensen - Eva
 Birthe Neumann - Fru Basse
 Jannick Olsson - Lasse
 Liv Stevns Petersen - Kitt
 Claus Ryskjær - Kold Kristensen

Se også
Bølle Bob (musical)

Kilder

Eksterne Henvisninger 

Danske film fra 1998
Musicalfilm fra Danmark
Nils Hartmann

Nils Hartmann (født 7. december 1941) er dansk forfatter og oversætter.

Hartmann er uddannet som folkeskolelærer og skolebibliotekar på Vordingborg Statsseminarium i 1968. Han har arbejdet som undervisningskonsulent i Dansk UNICEF fra 1970-1995. Han har skrevet romaner for både børn og voksne, men er især kendt for en række børne- og billedbøger ofte med historisk indhold. Derudover har han også været redaktør af Gyldendals STORE Børneleksikon (1993).

Hartmann har modtaget flere litteraturpriser. I 1986 fik hans bog Et barn har brug for fred Kommunernes Skolebiblioteksforenings Forfatterpris og i 1995 fik han Drassows Legat.  I 1996 modtog han Danmarks Skolebibliotekarforenings Børnebogspris sammen med Dorte Karrebæk og Orla Frøsnapperprisen (2010).
I 2011 blev hans bog Varulve og vampyrer' nomineret til Orla-prisen. Han fik Gyldendals Børnebogspris i 2013.

Han blev portrætteret i bogen Historiens Ildsjæle fra 2009, der omhandler i alt 18 ildsjæle inden for historie i Danmark, som blev udnævnt af Dansk Historisk Fællesråd.

Referencer

Eksterne henvisninger 
 www.nilshartmann.dk

Lærere fra Danmark
Oversættere fra Danmark
Børnebogsforfattere fra Danmark
Romanforfattere fra Danmark
Danskere i 1900-tallet
Danskere i 2000-tallet
Ole Fogh

Ole Fogh (født 2. januar 1934 i Hammel, død 1. december 2021) var en dansk forhenværende officer.

Han blev udlært kommis i 1953 og meldte sig året efter til Flyvevåbnet, hvor han blev uddannet pilot i Avnø og i Canada. Fra 1958 til 1962 gennemgik han Flyvevåbnets Officersskole og fik en stabsuddannelse ved Royal Air Force Staff College. Ole Fogh blev tilknyttet Forsvarsstabens Langtidsplanlægningsgruppe og Flyvertaktisk Kommando og var i perioder i praktisk tjeneste ved kampflyenheder. Han avancerede til chef for Flyvestation Karup, stabschef ved Flyvertaktisk Kommando, generalmajor, chef for Forsvarsstabens Operations- og Planlægningsstab og var slutteligt chef for Flyvertaktisk Kommando, indtil han fik sin afsked i 1994.

Ole Fogh blev derpå ansat som Director of Business Development Electronics Warfare System i våbensystem-virksomheden Terma, hvorfra han først lod sig pensionere i 2013. Han har også været Dansk Industris repræsentant i NATO.

Ole Foghs karriereskift har været et af flere eksempler på officerer i mulige dobbeltroller mellem Forsvaret og erhvervslivet, og denne praksis er blevet mødt med bekymring og kritik fra politisk side.

Dekorationer 
 Kommandør af 1. grad af Dannebrogordenen (1. oktober 1993)
 Medaljen for Udmærket Lufttjeneste (27. august 1984)
 Hæderstegnet for god tjeneste ved Flyvevåbnet
 Victoriaordenen (løjtnant, LVO)

Kilder 
 "Navne", Jyllands-Posten, 2. januar 2014.

Personer i Kraks Blå Bog (afdøde)
Generaler i Flyvevåbnet
Kommandører af 1. grad af Dannebrog
Danskere i 1900-tallet
Danskere i 2000-tallet
Personer fra Hammel
Viggo Dam Nielsen

Viggo Dam Nielsen (født 21. december 1938, død 24. september 2016) var en dansk officer.

Han blev først mathelev inden for radio- og radarteknik og gennemgik fra 1962 til 1965 Flyvevåbnets Officersskole som deltager i det første hold, der ikke alene omfattede piloter. Han kom dernæst til tjeneste ved Luftværnsgruppen, hvorfra han i 1970 kom til Forsvarsakademiet for at studere til elektroingeniør. Fra 1974 til 1976 var Nielsen chef for NIKE Eskadrille 534 ved Tune. Herfra blev han befalet til tjeneste i Flyvematerielkommandoen, hvor han arbejdede i Centralledelsen. I 1980-81 var Nielsen elev ved US Naval Post Graduate School og modtog her en Master i Management.

Nielsen blev derpå chef for Forsvarsstabens Materielplanlægningssektion. I 1986 blev Nielsen udnævnt til oberst og indsat som chef for Kontrol- og Varslingsgruppen, men allerede året efter, i 1987 blev han overført til tjeneste som stabschef ved Flyvertaktisk Kommando. Viggo Dam Nielsen var her den første officer, der beklædte stillingen som stabschef ved Flyvertaktisk Kommando uden at være pilot.

Den 1. januar 1989 blev han udnævnt til generalmajor og chef for Flyvematerielkommandoen, hvilket han var frem til sin pensionering 1. januar 1999. I forbindelse med større anskaffelser til Flyvevåbnet kan det nævnes, V. D. Nielsen i Pentagon den 10. september 1997 underskrev et Memorandum of Understanding for dansk deltagelse i Joint Strike Fighter programmet. Det udmundede sig senere i en bestilling af 27 stk.  F-35 fly til afløsning af F-16. Den 7. april 2021 blev det første F-35 fly overleveret til Flyvevåbnet ved en ceremoni hos Lockheed Martin i Ft. Worth, Texas.   Straks efter V.D. Nielsens pensionering fik han ansættelse i firmaet Terma, som fremstiller våbensystemer. Han har også været Executive Vice President and Director hos Rovsing A/S. 

Viggo Dam Nielsens involvering i fire store milliardhandler, hvor Materielkommandoen i flere tilfælde blev kritiseret for at afgive unøjagtige oplysninger til beslutningstagerne, blev siden mødt med kritik fra politisk side, og opmærksomheden blev henledt på officerer i mulige dobbeltroller mellem Forsvaret og erhvervslivet.

Dekorationer 
 Kommandør af 1. grad af Dannebrogordenen (27. maj 1996)
 Hæderstegnet for god tjeneste ved Flyvevåbnet

Kilder 
 Flyvematerielkommandoens historie 1951-2006 (PDF) 

Generaler i Flyvevåbnet
Kommandører af 1. grad af Dannebrog
Danskere i 1900-tallet
Danskere i 2000-tallet
Personer fra Hammel
Flyvematerielkommandoen

Flyvematerielkommandoen (FMK) var en militær enhed i Flyvevåbnet, som eksisterede fra 18. juni 1951 til 31. december 2006, og som koordinerede indkøb af materiel og stod for forsynings- og vedligeholdelsesopgaver. Opgaverne blev overtaget af Forsvarets Materieltjeneste, i hvis regi Hovedværksted Aalborg og Hovedværksted Karup videreførtes, mens Hovedværksted Værløse blev afviklet i løbet af 2007.

Kommandoens tekniske sektor bestod af Flyteknisk Afdeling, Signalteknisk Afdeling, Våbenteknisk Afdeling, Teknisk Driftssektion og Drifts- og Kvalitetsudviklingssektionen.

Dens administrative sektor bestod af Forsyningsafdelingen, senere Logistikafdelingen, Regnskabsafdelingen, senere Økonomiafdelingen, Handelsafdelingen og Administrationsafdelingen, senere Personale- og Uddannelsesafdelingen.

Chefsrække 
 18. juni 1951 - 5. april 1972: Generalmajor Peter Orm Hansen (døde i embedet)
 1972 - 5. december 1977: Generalmajor Erik Flemming von Holck (døde i embedet)
 1. marts 1978 - 31. december 1988. Generalmajor Johannes Skjøth
 1. januar 1989 - 31. december 1998: Generalmajor Viggo Dam Nielsen
 1. januar 1999 - 31. juli 2002: Generalmajor Lars Christian Fynbo
 1. august 2002 - 31. december 2005: Generalmajor Klaus L. Axelsen
 1. januar 2006 - 31. december 2006: Brigadegeneral Bo Hansen

Kilder 
 Flyvematerielkommandoens historie 1951-2006 (PDF) 

Nedlagte militære enheder fra Danmark
Etableret i 1951
Ophørt i 2006
Flyvevåbnet
Jubilæum

Jubilæum (latin, jubelfest) er en fest i anledning af, at der er forløbet 10, 25, 50, 100 osv. år, siden en begivenhed fandt sted. Jubilar er den, der fejrer jubilæum; jubilere, at fejre jubilæum.

Kilder 

 

Ord og vendinger